CELEX: 62018TN0659
Language: da
Date: 2018-10-30 00:00:00
Title: Sag T-659/18: Sag anlagt den 30. oktober 2018 — ZS mod EIB

7.1.2019   
            
            
               DA
            
            
               Den Europæiske Unions Tidende
            
            
               C 4/41
            
         
      Sag anlagt den 30. oktober 2018 — ZS mod EIB
      (Sag T-659/18)
      (2019/C 4/54)
      Processprog: engelsk
      
         Parter
      
      
         Sagsøger: ZS (ved advokat B. Maréchal)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  Annullation af EIB’s afgørelser af 27. september 2017 og af 28. december 2017.
               
            
                  —
               
               
                  EIB tilpligtes at erstatte det af sagsøgeren lidte tab.
               
            
                  —
               
               
                  I denne forbindelse har sagsøgeren nedlagt påstand om, at EIB tilpligtes at betale ham:
                  
                              —
                           
                           
                              30 000 EUR i ubetalt løn for 42 dages årlig ferie og dage for TSA-A, opgjort til i alt 82,5 ferierettigheder.
                           
                        
                              —
                           
                           
                              30 000 EUR, som ulovligt blev fratrukket i hans fratrædelsesbeløb.
                           
                        
                              —
                           
                           
                              50 000 EUR svarende til 3 % bidrag til den årlige løn til OSPS (RCVP) indtil den normale pensionsalder.
                           
                        
                              —
                           
                           
                              35 000 EUR i form af sagsøgerens bonusrettigheder.
                           
                        
                              —
                           
                           
                              15 000 EUR i erstatning for det af sagsøgeren lidte tab.
                           
                        
                              —
                           
                           
                              advokatsalærer i forbindelse med retssagen, foreløbigt opgjort til 15 000 EUR.
                           
                        
                              —
                           
                           
                              sagsomkostninger og alle andre omkostninger.
                           
                        
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
               
                  1.
               
               
                  Første anbringende om, at sagsøgerens fravær ikke var uberettiget og at EIB under alle omstændigheder skulle have reageret tidligere henset til den femårige periode med fravær. Sådanne beskyldninger ignorerer den mundtlige aftale mellem sagsøgeren og sagsøgte hvad angår udfyldning af time-management skemaer. Endvidere har arbejdsgiveren ingen retlig grund til at foretage modregning i eller reduktion af det påståede ubegrundede fravær hvad angår sagsøgerens ferierettigheder eller de beløb, der skal udbetales til ham ved fratrædelsen.
               
            
               
                  2.
               
               
                  Andet anbringende om flere fejl begået af sagsøgte over for sagsøgeren, der kan betegnes som ulovlige retsakter, så som klagen over uberettiget fravær, tabet af 82,5 ferierettigheder uden retligt grundlag, når modregning eller nedsættelse ikke er tilladt, og ulovligt fradrag for såkaldt uberettiget fravær i de fratrædelsesbeløb, som ikke inkluderer OSPS (RCVP), som direkte forvoldte ham økonomisk tab og et yderligere ikke-økonomisk tab.